_:n3f33c5399c544a59bac8263912df3541xb0
<http://schema.org/articleBody>
"#বাঁকুড়া২৪X৭প্রতিবেদন  : যানবাহন চলাচলের কম্পনে ক্ষতি হচ্ছিল মল্লভূম বিষ্ণুপুরের প্রবেশদ্বার \"গড় দরজা\" -র।  তাই,মাকড়া পাথরের তৈরী এই মল্লরাজদের পুরাকীর্তির ক্ষয়-ক্ষতি ঠেকাতে বড়ো গড় দরজার পাশাপাশি, ছোট পাথর দরজা দিয়েও টোটো,মোটর বাইক সহ সব ধরনের যন্ত্র চালিত যানবাহন চলাচল বন্ধ করার নির্দেশ দেয় পূরাতত্ত্ব বিভাগ।  সেই মতো, বিষ্ণুপুরের বাসিন্দা এবং পর্যটকদের জন্য সব ধরনের যান বাহন চলাচলে নিষেধাজ্ঞা জারী করল বিষ্ণুপুর মহকুমা প্রশাসন।  পূরাতত্ত্ব বিভাগ যান চলাচল ঠেকাতে,পাথর দরজায়  বেসরকারী প্রহরী মোতায়েনও করেছে। বিষ্ণুপুরের মহকুমা শাসক মানস মন্ডল জানান,পাথর দরজা দিয়ে যান চলাচল বন্ধ করা হলেও মানুষের কোনো অসুবিধা হবে না। পাথর দরজার পাশ দিয়েই যান চলাচলের জন্য, বিকল্প রাস্তার ব্যবস্থা করা হয়েছে। তার দিক নির্দেশের জন্য বোর্ডও দেওয়া আছে। ফলে পর্যটকদের কোনো রকম বিভ্রান্ত হওয়ার প্রশ্নই নেই। যদিও, পুজোর মুখে এই পথ বিভ্রাট মেনে নিতে পারছেন না বিষ্ণুপুরবাসীরা। তারা বড় গাড়ী চলাচল বন্ধকে স্বাগত জানালেও, মোটর বাইকের ক্ষেত্রে ছাড় দেওয়ার দাবী তুলেছেন। তবে,বিশেষজ্ঞদের মতে, যান চলাচলের কম্পনের পাশাপাশি, জ্বালানীর ধোঁয়ার রাসায়নিক প্রভাবও পাথরের ক্ষয়, ক্ষতি করবে। তাই মোটরবাইক চলাচলও বন্ধ করা দরকার। পাশাপাশি, তাদের অভিমত : অন্যান্য মন্দির গুলি বাঁচাতেও নির্দিষ্ট দূরত্বের  মধ্যে একই রকম নিয়ম জারী করা উচিত।[playlist type=\"video\" ids=\"1041\"]"
<https://www.bankura24x7.com/vehicles-are-not-allowed-under-garh-darja-bishnupur/>